Կարգադրության մեջ նշվում է, որ դեռևս 1977 թ. Հեյդար Ալիևի ջանքերով ընդունվել է «Շուշի քաղաքի պատմական հատվածը պատմամշակութային արգելոց հայտարարելու մասին» որոշումը: Ըստ կրտսեր Ալիևի` Շուշիում ստեղծվել են կոմպոզիտոր Ուզեիր Հաջիբեկովի, երգիչ Բյուլբյուլի տուն-թանգարանները: Ուզեիր Բեկ Հաջիբեյլի-Հաջիբեկովը, որը սեփականել է արևելյան «Արշին մալ-ալան» սիրավեպը և այն հռչակել ադրբեջանական, որևէ առնչություն չունի Շուշի քաղաքի հետ, քանի որ ծնվել է Աղջաբեդիում: Իսկ ահա Բյուլբյուլի ծննդավայրն անհայտ է համարվում, քանի որ ինքը` արվեստագետը, երբեք իր կենսագրականներում չի նշել ծննդավայրի մասին: Շուշիում կառուցվել էր Մոլլա Փանահ Վագիֆի դամբարանը: Սա փոքր-ինչ իրականություն էր, որովհետև հալածված թաթար-թուրքերից, Վագիֆը Ղազախի Սալահլի գյուղից գաղթել էր Շուշի, որպեսզի հայերի մոտ ապահովություն գտներ: